title: Propunere de regulament al Consiliului de derogare de la Regulamentul (CE) nr. 1234/2007 („Regulamentul unic OCP”) în ceea ce priveşte perioadele de intervenţie 2009 şi 2010 pentru unt şi laptele praf degresat

text:
Anunţ juridic important

|

52009PC0354

	[pic] | COMISIA COMUNITĂŢILOR EUROPENE |Bruxelles, 7.7.2009COM(2009) 354 final2009/0094 (CNS)Propunere deREGULAMENT AL CONSILIULUIde derogare de la Regulamentul (CE) nr. 1234/2007 („Regulamentul unic OCP”) în ceea ce privește perioadele de intervenție 2009 și 2010 pentru unt și laptele praf degresatEXPUNERE DE MOTIVESituația pe piața produselor lactate s-a deteriorat puternic pe parcursul ultimelor 12 luni. După o explozie a prețurilor în 2007 în contextul prețurilor ridicate la alimente în UE și pe piața mondială, în ultimele șase luni ale anilor 2008 și 2009 prețurile au scăzut semnificativ, fapt care a afectat venitul producătorilor de lactate. Prețurile pentru laptele furnizat fabricilor de lapte au scăzut considerabil.Prăbușirea prețurilor de pe piața mondială este cauzată, în principal, de creșterea producției la nivel mondial, dar mai ales de o scădere a cererii în toată lumea pe fondul crizei economice și financiare. Această scădere a prețurilor de pe piața mondială a avut un impact direct asupra prețurilor de pe piața UE, care au scăzut de la 30-40 de cenți pe litru de lapte până la aproximativ 21 de cenți pe litru, acesta reprezentând nivelul plasei de siguranță din UE. La acest nivel, prețul ar putea acoperi costurile variabile de producție, însă nu și costurile fixe pentru mulți producători de lactate mai puțin productivi și, cu siguranță, nu costurile integrale care includ terenul propriu, forța de muncă și capitalul. Deși ca reacție la creșterea prețurilor la alimente cotele de lapte au fost majorate în 2008 cu 2%, producția de lapte în UE a scăzut cu 0,6% în anul contingentar 2008-2009, ducând la o producție totală de lapte care s-a situat cu 4,2% sub nivelul global al cotei.În ianuarie 2009, Comisia a inițiat un ajutor pentru depozitarea privată a untului, a reintrodus restituiri la export pentru produsele lactate și a continuat să achiziționeze unt la intervenție peste plafonul de 30 000 de tone și lapte praf degresat peste plafonul de 109 000 de tone prin intermediul unui sistem de licitație la prețuri foarte apropiate de prețurile fixe de achiziție la intervenție.Restituirile la export au fost fixate într-un mod foarte prudent și atent pentru a se evita subminarea prețurilor de pe piața mondială.Cantitățile care au fost achiziționate la intervenție (până la 25.6.2009: unt 81 000 de tone; lapte praf degresat 203 000 de tone) arată că încă mai există un dezechilibru pe piață care este, într-o oarecare măsură, de natură sezonieră, legat de vârful de producție care se înregistrează în prima jumătate a fiecărui an. Este posibil ca încheierea perioadei de intervenție la 31 august 2009, după cum prevede Regulamentul unic OCP, să cauzeze scăderea prețurilor sub nivelul de intervenție și, prin urmare, să perturbe puternic piața, fapt ce ar avea repercusiuni asupra prețurilor la poarta fermei care sunt deja foarte scăzute.Din cauza situației excepționale, intervenția publică pentru unt și laptele praf degresat ar trebui prelungită, prin intermediul unei proceduri de licitație, pentru perioada curentă de intervenție până la 28 februarie 2010. În plus, din cauza incertitudinii în ceea ce privește momentul așteptatei redresări a pieței produselor lactate, Comisia ar trebui să fie autorizată să prelungească perioada de intervenție pentru sezonul de intervenție 2010-2011 tot prin intermediul unei proceduri de licitație, în cazul în care situația de pe piață va impune acest lucru.Aceste măsuri vor constitui un semnal de încredere în ceea ce privește viitorul pieței produselor lactate. Într-adevăr, pe termen mediu și lung, se estimează că cererea se va redresa și prețurile se vor normaliza odată ce situația financiară și economică se va ameliora și comportamentul cumpărătorilor va reveni la normal.2009/0094 (CNS)Propunere deREGULAMENT AL CONSILIULUIde derogare de la Regulamentul (CE) nr. 1234/2007 („Regulamentul unic OCP”) în ceea ce privește perioadele de intervenție 2009 și 2010 pentru unt și laptele praf degresatCONSILIUL UNIUNII EUROPENE,având în vedere Tratatul de instituire a Comunității Europene, în special articolul 37,având în vedere propunerea Comisiei[1],având în vedere avizul Parlamentului European[2],întrucât:(1) Prețurile produselor lactate de pe piața mondială au suferit o prăbușire semnificativă ca urmare a creșterii ofertei la nivel mondial și a scăderii cererii în contextul crizei economice și financiare. Prețurile produselor lactate de pe piața comunitară au scăzut considerabil. Ca urmare a unui ansamblu de măsuri de sprijinire a pieței luate de la începutul acestui an, prețurile de pe piața comunitară s-au stabilizat în jurul nivelului prețurilor de sprijin. Este esențial ca aceste măsuri de sprijinire a pieței, în special intervenția publică, să continue să fie aplicate, atâta timp cât este necesar, pentru a se evita deteriorarea și mai mare a prețurilor și perturbarea pieței comunitare.(2) Articolul 11 litera (e) din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole[3] prevede că, pentru unt și laptele praf degresat, intervenția publică este deschisă pe perioada dintre 1 martie și 31 august.(3) Având în vedere situația previzibilă a pieței, este necesar să se prevadă continuarea intervenției publice pentru unt și laptele praf degresat după 31 august 2009 și, dacă este necesar, până la 28 februarie 2010.(4) În plus, în cazul în care se estimează că prețurile de pe piață ar putea scădea semnificativ, perturbând sau riscând să perturbe astfel piața, Comisia ar trebui să fie autorizată să prelungească perioada de intervenție pentru unt și laptele praf degresat după 31 august 2010, până la 28 februarie 2011, dacă este necesar.ADOPTĂ PREZENTUL REGULAMENT:Articolul 1Prin derogare de la articolul 11 litera (e) din Regulamentul (CE) nr. 1234/2007, perioada 2009 pe parcursul căreia este deschisă intervenția pentru unt și laptele praf degresat se încheie la 28 februarie 2010.Articolul 2Prin derogare de la articolul 11 litera (e) din Regulamentul (CE) nr. 1234/2007 și în conformitate cu procedura prevăzută la articolul 195 alineatul (2) din regulamentul menționat, Comisia poate decide continuarea intervenției publice printr-o procedură de licitație după 31 august 2010 și, dacă este necesar, până la 28 februarie 2011, în cazul în care prețurile din sectorul laptelui și al produselor lactate de pe piața comunitară amenință să scadă semnificativ, perturbând sau riscând să perturbe astfel piața.Articolul 3În conformitate cu procedura menționată la articolul 195 alineatul (2) din Regulamentul (CE) nr. 1234/2007, Comisia ia măsurile necesare în vederea punerii în aplicare a prezentului regulament.Articolul 4Prezentul regulament intră în vigoare în a treia zi de la data publicării sale în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședinteleFIȘĂ FINANCIARĂ | Fichefin/09/MS/dz Ares 143713 rev1 6.142.2009.1 |DATA: 11.6.2009 |1. | LINIA BUGETARĂ: 05 02 12 02 05 02 12 04 | CREDITE: p.m. 16 980 747 EUR |2. | TITLU: Regulament al Consiliului de derogare de la Regulamentul nr. 1234/2007 în ceea ce privește perioada de intervenție pentru unt și laptele praf degresat |3. | TEMEI JURIDIC: Articolul 37 din tratat |4. | OBIECTIVE: Continuarea intervenției publice pentru unt și laptele praf degresat după 31 august 2009 și, dacă este necesar, până la 28 februarie 2010, având în vedere situația previzibilă a pieței și scăderea prețurilor de pe piață. |5. | IMPLICAȚII FINANCIARE | PERIOADĂ DE 12 LUNI (milioane EUR) | EXERCIȚIUL FINANCIAR ÎN CURS 2009 (milioane EUR) | EXERCIȚIUL FINANCIAR URMĂTOR 2010 (milioane EUR) |5.0 | CHELTUIELI - DIN BUGETUL CE (RESTITUIRI/INTERVENȚII) - DIN BUGETELE NAȚIONALE - ALTELE | - | 9,2 |5.1 | VENITURI - RESURSE PROPRII ALE CE (TAXE/TAXE VAMALE) - LA NIVEL NAȚIONAL | - | - |2011 | 2012 | 2013 | 2014 |5.0.1 | CHELTUIELI ESTIMATE | 13,5 | 4,2 | - | - |5.1.1 | VENITURI ESTIMATE | - | - | - | - |5.2 | METODĂ DE CALCUL: Costul aferent prelungirii perioadei de continuare a achiziției la intervenție s-a bazat pe următoarea ipoteză: Pe baza modelului de consum din primăvara anului 2009 și a modelului de producție prevăzut pentru perioada septembrie 2009 – ianuarie 2010, s-a estimat că pe parcursul acestei perioade prelungite se vor achiziționa la intervenție 50 000 de tone de lapte praf degresat și 31 000 de tone de unt. S-a estimat, în continuare, că această cantitate suplimentară va fi depozitată pe parcursul a doi ani și apoi vândută pe piață la prețul de intervenție. Pentru costurile tehnice s-au utilizat sumele aplicabile în bugetul din 2009. Pe baza acestor ipoteze și estimări, cheltuielile estimative pentru unt se vor ridica la 12,5 milioane EUR pe durata exercițiilor financiare 2010-2012. Pentru laptele praf degresat, cheltuielile totale vor fi de 14,4 milioane EUR pe parcursul acelorași exerciții financiare. |6.0 | POATE FI FINANȚAT PROIECTUL DIN CREDITE ÎNSCRISE LA CAPITOLUL CORESPUNZĂTOR DIN BUGETUL ACTUAL? | DA NU |6.1 | POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL? | DA NU |6.2 | VA FI NECESAR UN BUGET SUPLIMENTAR? | DA NU |6.3 | VOR TREBUI INCLUSE CREDITELE ÎN BUGETELE VIITOARE? | DA NU |OBSERVAȚII: |[1] JO C […], […], p. […].[2] JO C […], […], p. […].[3] JO L 299, 16.11.2007, p. 1.


|

52010PC0681

/* COM/2010/0681 final - NLE 2010/0331 */  Propunere de REGULAMENT AL CONSILIULUI de modificare a Regulamentului (CE) nr. 7/2010 privind deschiderea și modul de gestionare a contingentelor tarifare comunitare autonome pentru anumite produse agricole și industriale

	[pic] | COMISIA EUROPEANĂ |Bruxelles, 19.11.2010COM(2010) 681 final2010/0331 (NLE)Propunere deREGULAMENT AL CONSILIULUIde modificare a Regulamentului (CE) nr. 7/2010 privind deschiderea și modul de gestionare a contingentelor tarifare comunitare autonome pentru anumite produse agricole și industrialeEXPUNERE DE MOTIVECONTEXTUL PROPUNERIIContingentele tarifare autonome ale Uniunii sunt necesare pentru produse a căror producție în Uniune nu este suficientă pentru a satisface necesitățile industriei utilizatoare din Uniune pentru perioada contingentară în curs. Ca răspuns la cererile formulate de mai multe state membre, Comisia, în colaborare cu experții guvernelor în cauză, a analizat posibilitatea deschiderii de contingente tarifare autonome pentru anumite produse agricole și industriale.La 22 decembrie 2009, Consiliul a adoptat Regulamentul (CE) nr. 7/2010 privind deschiderea și modul de gestionare a contingentelor tarifare comunitare autonome pentru anumite produse agricole și industriale și de abrogare a Regulamentului (CE) nr. 2505/96, pentru ca necesitățile de aprovizionare ale Uniunii cu produsele în cauză să poată fi satisfăcute în cele mai bune condiții.Trebuie deschise contingente tarifare ale Uniunii cu taxe vamale reduse sau zero raportat(e) la taxele autonome prevăzute de Tariful Vamal Comun, pentru volumele necesare, fără a cauza o perturbare a piețelor pentru aceste produse. Dezbaterile din cadrul reuniunilor grupului pentru economie tarifară au indicat faptul că statele membre sunt dispuse să deschidă contingente pentru produsele care fac obiectul propunerii de regulament, fără a cauza o perturbare a piețelor pentru aceste produse.Propunerea este conformă cu politicile din sectorul agricol, comercial, antreprenorial, al dezvoltării și al relațiilor externe. Mai concret, această propunere nu aduce atingere țărilor care beneficiază de un acord comercial preferențial cu UE (cum ar fi regimul SPG sau ACP ori țările candidate și potențial candidate din Balcanii de Vest).REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUIA fost consultat Grupul pentru economie tarifară, care reprezintă ramurile industriale din fiecare stat membru. Toate contingentele enumerate reflectă acordul la care s-a ajuns în cadrul grupului.Nu s-a menționat existența niciunui risc potențial grav cu consecințe ireversibile.Prezenta propunere va fi supusă procedurii de consultare interservicii și va fi publicată după adoptarea sa de către Consiliu.ELEMENTELE JURIDICE ALE PROPUNERIIModificarea unui regulament al Consiliului privind deschiderea și modul de gestionare a contingentelor tarifare autonome ale Uniunii pentru anumite produse agricole și industriale, având ca temei juridic articolul 31 din Tratatul privind Funcționarea Uniunii Europene. În temeiul respectivului articol, contingentele tarifare autonome se stabilesc de către Consiliu cu majoritate calificată, pe baza unei propuneri a Comisiei.Propunerea intră în sfera competenței exclusive a Uniunii. În consecință, principiul subsidiarității nu se aplică.Aceste măsuri sunt conforme cu principiile instituite în vederea simplificării procedurilor pentru operatorii care desfășoară activități de comerț exterior, precum și cu comunicarea Comisiei din 1998 privind suspendările și contingentele tarifare autonome (C 128, 25.4.1998, p. 2).IMPLICAȚII BUGETARETaxe vamale nepercepute în valoare totală de - 9 422 228 EUR.2010/0331 (NLE)Propunere deREGULAMENT AL CONSILIULUIde modificare a Regulamentului (CE) nr. 7/2010 privind deschiderea și modul de gestionare a contingentelor tarifare comunitare autonome pentru anumite produse agricole și industrialeCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 31,având în vedere propunerea Comisiei Europene[1],întrucât:1.  Pentru a asigura furnizarea neîntreruptă și în cantitate suficientă a anumitor mărfuri produse insuficient în Uniune și pentru a evita perturbarea pieței, în cazul anumitor produse agricole și industriale au fost deschise contingente tarifare autonome prin Regulamentul (UE) nr. 7/2010 al Consiliului[2]. Produsele din cadrul acestor contingente tarifare pot fi importate cu o rată redusă sau zero a taxelor. Din aceleași motive este necesară deschiderea, cu începere de la 1 ianuarie 2011, pentru anumite produse, a unor noi contingente tarifare cu rata taxei zero, pentru un volum corespunzător.2.  Volumele contingentelor tarifare autonome cu numerele de ordine 09.2977 și 09.2635 sunt insuficiente raportat la nevoile industriei din Uniune pentru actuala perioadă contingentară, care se încheie la 31 decembrie 2010. Prin urmare, aceste volume contingentare trebuie mărite începând cu 1 iulie 2010.3.  Continuarea acordării în 2011 de contingente tarifare pentru anumite produse pentru care asemenea contingente fuseseră stabilite pentru anul 2010 nu mai este în interesul Uniunii. Prin urmare, aceste contingente trebuie închise începând cu 1 ianuarie 2011, iar produsele corespunzătoare trebuie eliminate din lista din anexa I la Regulamentul (UE) nr. 7/2010.4.  Având în vedere numeroasele modificări care trebuie efectuate, anexa I la Regulamentul (UE) nr. 7/10 trebuie înlocuită integral, din motive de claritate.5.  Prin urmare, Regulamentul (UE) nr. 7/2010 trebuie modificat în consecință.6.  Întrucât contingentele tarifare trebuie să se aplice începând de la 1 ianuarie 2011, prezentul regulament trebuie să se aplice cu începere de la aceeași dată și să intre în vigoare imediat,ADOPTĂ PREZENTUL REGULAMENT:Articolul 1Anexa la Regulamentul (UE) nr. 7/2010 se înlocuiește cu textul din anexa la prezentul regulament.Articolul 2Începând cu 1 iulie 2010, în anexa la Regulamentul (UE) nr. 7/2010:- volumul contingentului tarifar cu numărul de ordine 09.2977 se stabilește la 40 000 de tone;- volumul contingentului tarifar cu numărul de ordine 09.2635 se stabilește la 1 300 000 km.Articolul 3Începând cu 1 ianuarie 2011, în anexa la Regulamentul (UE) nr. 7/2010 se introduc liniile pentru contingentele tarifare cu numerele de ordine 09.2638, 09.2639, 09.2640, 09.2941, 09.2642 și 09.2643.Articolul 4Începând cu 1 ianuarie 2011, în anexa la Regulamentul (UE) nr. 7/2010 se elimină liniile pentru contingentele tarifare cu numerele de ordine 09.2002, 09.2604, 09.2611, 09.2807 și 09.2914.Articolul 5Prezentul regulament intră în vigoare la data publicării în Jurnalul Oficial al Uniunii Europene.Prezentul regulament se aplică de la 1 ianuarie 2011.Articolul 2 se aplică însă de la 1 iulie 2010.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședinteleANEXĂ„ANEXĂNr. de ordine | Codul NC | TARIC | Descrierea | Perioada contingentară | Volumul contingentului | Nivelul taxei contingentare (%) |09.2849 | ex 0710 80 69 | 10 | Ciuperci din specia Auricularia polytricha, (negătite sau gătite prin fierbere ori cu aburi), congelate, pentru fabricarea mâncărurilor preparate (1)(2) | 1.1.-31.12. | 700 tone | 0 % |09.2913 | ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 | 91 10 11 21 91 91 10 11 21 91 | Tutun natural neprelucrat tăiat sau nu în forme regulate, având o valoare în vamă de peste 450 euro per 100 kg net, destinat a fi utilizat ca înveliş exterior sau ca înveliş interior la fabricarea produselor clasificate la subpoziţia tarifară 2402 10 00 (1) | 1.1.-31.12. | 6 000 tone | 0 % |09.2841 | ex 2712 90 99 | 10 | Amestec de 1-alchene conţinând în greutate minimum 80 % 1-alchene cu catene de 20 şi 22 atomi de carbon | 1.1.-31.12. | 10 000 tone | 0 % |09.2703 | ex 2825 30 00 | 10 | Oxizi şi hidroxizi de vanadium destinaţi în exclusivitate fabricării de aliaje (1) | 1.1.-31.12. | 13 000 tone | 0 % |09.2806 | ex 2825 90 40 | 30 | Trioxid de wolfram, inclusiv oxid de wolfram albastru | 1.1.-31.12. | 12 000 tone | 0 % |09.2837 | ex 2903 49 80 | 10 | Bromclormetan | 1.1.-31.12. | 600 tone | 0 % |09.2933 | ex 2903 69 90 | 30 | 1,3-diclorbenzen | 1.1.-31.12. | 2 600 tone | 0 % |09.2950 | ex 2905 59 98 | 10 | 2-Cloretanol, destinat fabricării de tioplaste lichide de la codul tarifar 4002 99 90 (1) | 1.1.-31.12. | 15 000 tone | 0 % |09.2851 | ex 2907 12 00 | 10 | O-crezol, cu o puritate de minimum 98,5 % | 1.1.-31.12. | 20 000 tone | 0 % |09.2767 | ex 2910 90 00 | 80 | Oxid de alil şi glicidil | 1.1.-31.12. | 2 500 tone | 0 % |09.2624 | 2912 42 00 | Etilvanilina (3-etoxi-4-hidroxibenzaldehidă) | 1.1.-31.12. | 600 tone | 0 % |*09.2638 | ex 2915 21 00 | 10 | Acid acetic cu puritatea mai mare sau egală cu 99 % din greutate | 1.1.-31.12. | 500 000 tone | 0 % |09.2972 | 2915 24 00 | Anhidridă acetică | 1.1.-31.12. | 20 000 tone | 0 % |09.2769 | ex 2917 13 90 | 10 | Sebacat de dimetil | 1.1.-31.12. | 1 300 tone | 0 % |09.2634 | ex 2917 19 90 | 40 | Acid dodecandioic, cu o puritate peste 98,5 % din greutate | 1.1.-31.12. | 4 600 tone | 0 % |09.2808 | ex 2918 22 00 | 10 | Acid o-acetilsalicilic | 1.1.-31.12. | 120 tone | 0 % |09.2975 | ex 2918 30 00 | 10 | Dianhidrida benzofenona-3,3’,4,4’-tetracarboxilica | 1.1.-31.12. | 1 000 tone | 0 % |09.2632 | ex 2921 22 00 | 10 | Hexametilendiamină | 1.1.-31.12. | 35 000 tone | 0 % |09.2602 | ex 2921 51 19 | 10 | o-Fenilendiamina | 1.1.-31.12. | 1 800 tone | 0 % |09.2977 | 2926 10 00 | Acrilonitril | 1.1.-31.12. | 30 000 tone | 0 % |09.2917 | ex 2930 90 13 | 90 | Cistina | 1.1.-31.12. | 600 tone | 0 % |09.2603 | ex 2930 90 99 | 79 | Bis(3-trietoxisililpropil)tetrasulfida | 1.1.-31.12. | 9 000 tone | 0 % |09.2810 | 2932 11 00 | Tetrahidrofuran | 1.1.-31.12. | 20 000 tone | 0 % |09.2955 | ex 2932 19 00 | 60 | Flurtamona (ISO) | 1.1.-31.12. | 300 tone | 0 % |09.2812 | ex 2932 29 85 | 77 | Hexan-6-olid | 1.1.-31.12. | 4 000 tone | 0 % |09.2615 | ex 2934 99 90 | 70 | Acid ribonucleic | 1.1.-31.12. | 110 tone | 0 % |09.2945 | ex 2940 00 00 | 20 | D-xiloza | 1.1.-31.12. | 400 tone | 0 % |09.2908 | ex 3804 00 00 | 10 | Lignosulfonat de sodiu | 1.1.-31.12. | 40 000 tone | 0 % |09.2889 | 3805 10 90 | Esenţe de celuloză sulfatată rezultată din industria hârtiei (sulfat turpentina) | 1.1.-31.12. | 20 000 tone | 0 % |09.2935 | ex 3806 10 00 | 10 | Colofoniu şi acizi rezinici obţinut din oleorăşini proaspete | 1.1.-31.12. | 280 000 tone | 0 % |09.2814 | ex 3815 90 90 | 76 | Catalizator compus din dioxid de titan şi trioxid de wolfram | 1.1.-31.12. | 2 200 tone | 0 % |09.2829 | ex 3824 90 97 | 19 | Extract solid, insolubil în solvenţi alifatici, obţinut în timpul extracţiei colofoniului din lemn, având următoarele caracteristici: — un conţinut în greutate de acizi rezinici de maximum 30 %, — un indice de aciditate de maximum 110, şi — un punct de topire de minimum 100º C | 1.1.-31.12. | 1 600 tone | 0 % |09.2986 | ex 3824 90 97 | 76 | Amestec de amine terţiare conţinând: — minimum 60 % în greutate dodecildimetilamina, — minimum 20 % în greutate dimetil(tetradecil)amina, — minimum 0,5 % în greutate hexadecildimetilamina, utilizate la fabricarea de oxizi de amine (1) | 1.1.-31.12. | 14 315 tone | 0 % |09.2907 | ex 3824 90 97 | 86 | Amestec de fitosteroli, sub formă de pudră, conţinând în greutate: — minimum 75 % steroli, — maximum 25 % stanoli, utilizat la fabricarea stenolilor/sterolilor sau a esterilor de stenoli/steroli (1) | 1.1.-31.12. | 2 500 tone | 0 % |09.2140 | ex 3824 90 97 | 98 | Amestec de amine terţiare conţinând în greutate: — 2.0-4.0 % N,N-dimetil-1-octanamină — minimum 94 % N,N-dimetil-1-decanamină — 2 % maximum N,N-dimethyl-1-dodecanamină | 1.1.-31.12. | 4 500 tone | 0 % |09.2992 | ex 3902 30 00 | 93 | Copolimer de propilenă si butilenă, cu un conţinut de propilenă de minimum 60 %, dar de maximum 68 % din greutate şi cu un conţinut de butilenă de minimum 32 %, dar de maximum 40 % din greutate, cu o vâscozitate de topire de maximum 3 000 mPa la 190° C, determinată după metoda ASTM D 3236, destinat a fi utilizat ca adeziv în fabricarea produselor încadrate la subpozitia 4818 40 (1) | 1.1.-31.12. | 1 000 tone | 0 % |*09.2947 | ex 3904 69 80 | 95 | Poli(fluorură de vinilidenă), sub formă de pulbere, destinată fabricării lacurilor sau vopselelor pentru acoperit metale (1) | 1.1.-31.12. | 1 300 tone | 0 % |*09.2639 | 3905 30 00 | Poli(alcool vinilic) | 1.1.-31.12. | 18 000 tone | 0 % |*09.2640 | ex 3905 99 90 | 91 | Polivinil butiral | 1.1.-31.12. | 8 000 tone | 0 % |09.2616 | ex 3910 00 00 | 30 | Polidimetilsiloxan, cu un grad de polimerizare de 2 800 unităţi monomerice (± 100) | 1.1.-31.12. | 1 300 tone | 0 % |*09.2816 | ex 3912 11 00 | 20 | Flocoane de acetat de celuloză | 1.1.-31.12. | 58 500 tone | 0 % |*09.2641 | ex 3913 90 00 | 87 | Hialuronat de sodiu, nesteril, cu: — o masă moleculară medie gravimetrică (Mw) care nu depășește 900 000, — un nivel de endotoxine care nu depășește 0,008 unități de endotoxină (UE)/mg, — un conținut de etanol care nu depășește 1 % din greutate, — un conținut de izopropanol care nu depășește 0,5 % din greutate | 1.1.-31.12. | 200 kg | 0 % |09.2813 | ex 3920 91 00 | 94 | Folie de polivinil butiral coextrudată triplu stratificată fără o bandă colorată gradual conținând în greutate 29 % sau mai mult, dar nu mai mult de 31 % 2,2’-etilendioxidietil bis(2-etilhexanoat) ca plastifiant | 1.1.-31.12. | 2 000 000 m² | 0 % |09.2818 | ex 6902 90 00 | 10 | Cărămizi refractare având — lungimea laturii mai mare de 300mm şi — conţinut maxim de TiO2 de 1 % în greutate şi — conţinut maxim de Al2O3 de 0,4 % în greutate şi — o variaţie a volumului de mai puţin de 9 % la 1700° C | 1.1.-31.12. | 75 tone | 0 % |09.2815 | ex 6909 19 00 | 70 | Suporturi pentru catalizatori sau filtre, din materiale ceramice poroase fabricate în principal din oxizi de aluminiu şi titan, cu un volum total de cel mult 65 de litri şi prevăzute cu cel puţin un tub (deschis la un capăt sau la ambele) pe cm2 de secţiune transversală | 1.1.-31.12. | 380 000 unități | 0 % |09.2628 | ex 7019 52 00 | 10 | Plasă din sticlă, tesută din fibre de sticlă acoperite cu plastic, cu o greutate de 120 g/m² (± 10 g/m²), de tipul celor utilizate la fabricarea paravanelor împotriva insectelor, sub formă de rulouri sau rame | 1.1.-31.12. | 350 000 m² | 0 % |09.2799 | ex 7202 49 90 | 10 | Ferocom cu un conţinut de carbon de minimum 1,5 %, dar maximum 4 % şi cu un conţinut de crom de maximum 70 % din greutate | 1.1.-31.12. | 50 000 tone | 0 % |09.2629 | ex 7616 99 90 | 85 | Mânere telescopice din aluminiu, pentru fabricarea valizelor (1) | 1.1.-31.12. | 240 000 unități | 0 % |*09.2636 | ex 8411 82 80 | 20 | Turbine industriale cu gaz, de tipul celor utilizate în industria aeronautică, cu o putere de 64 MW, destinate integrării în grupuri de generatoare industriale de energie electrică pentru acoperirea consumului de vârf şi mediu, având un regim de funcţionare de maximum 5 500 de ore pe an şi un randament al ciclului simplu de minimum 40 % | 1.1.-31.12. | 10 unități | 0 % |09.2763 | ex 8501 40 80 | 30 | Motor electric de curent alternativ, cu colector, monofazat, cu o putere utilă de peste 750 W, o putere absorbită de peste 1 600 W, dar mai mică de 2 700 W, cu un diametru extern de peste 120 mm (± 0,2 mm), dar mai mic de 135 mm (± 0,2 mm), cu o viteză nominală de peste 30 000 rpm, dar mai mică de 50 000 rpm, echipat cu un ventilator cu inducţie de aer, destinat utilizării la fabricarea de aspiratoare (1) | 1.1.-31.12. | 2 000 000 unități | 0 % |*09.2642 | ex 8501 40 80 | 40 | Ansamblu, format din: — un motor electric de curent alternativ monofazic cu colector, cu puterea utilă cuprinsă între minimum 480 W și maximum 1 400 W, puterea absorbită cuprinsă între minimum 900 W și maximum 1 600 W, diametrul exterior cuprins între minimum 119,8 mm și maximum 135,2 mm şi viteza nominală cuprinsă între minimum 30 000 rpm și maximum 50 000 rpm și — un ventilator de aspirație, utilizat la fabricarea aspiratoarelor (1) | 1.1.-31.12. | 120 000 unități | 0 % |*09.2633 | ex 8504 40 82 | 20 | Adaptor electric cu o putere care nu depășește 1 kVA, utilizat la producerea aparatelor de epilat (1) | 1.1.-31.12. | 4 500 000 unități | 0 % |*09.2643 | ex 8504 40 82 | 30 | Plăci de alimentare utilizate la fabricarea produselor de la pozițiile 8521 și 8528 (1) | 1.1.-31.12. | 1 038 000 unități | 0 % |09.2620 | ex 8526 91 20 | 20 | Ansamblu pentru sisteme GPS, cu funcţie de determinare a poziţiei | 1.1.-31.12. | 3 000 000 unități | 0 % |09.2003 | ex 8543 70 90 | 63 | Generator de frecvenţă cu comanda prin tensiune, alcătuit din elemente active şi pasive fixate pe un circuit imprimat, încorporat într-o carcasă cu dimensiuni de maximum 30 x 30 mm | 1.1.-31.12. | 1 400 000 unități | 0 % |*09.2635 | ex 9001 10 90 | 20 | Fibre optice utilizate la fabricarea cablurilor din fibre de sticlă de la poziția 8544 (1) | 1.1.-31.12. | 2 600 000 km | 0 % |09.2631 | ex 9001 90 00 | 80 | Lentile de sticlă nemontate, prisme și elemente asamblate pentru a fi utilizate la fabricarea de bunuri care intră sub incidența codurilor NC 9005, 9013 și 9015 (1) | 1.1.-31.12. | 5 000 000 unități | 0 % |(1) | Scutirea sau reducerea taxelor vamale va fi condiționată de prevederile Uniunii referitoare la controlul vamal al destinației acestor mărfuri [a se vedea articolele 291 – 300 din Regulamentul Comisiei (CEE) nr. 2454/93 (JO L 253, 11. 10. 1993, p. 1)]. |(2) | Cu toate acestea, măsura nu este permisă în cazul în care prelucrarea este efectuată de întreprinderi de comerț cu amănuntul sau care desfășoară activități de catering. |* | Poziție nouă sau modificată. |”  FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI1. TITLUL PROPUNERII:Regulament al Consiliului de modificare a Regulamentului (CE) nr. 7/2010 privind deschiderea și modul de gestionare a contingentelor tarifare autonome ale Uniunii pentru anumite produse agricole și industriale2. LINII BUGETARECapitol și articol: capitolul 12 articolul 120Suma înscrisă în buget pentru exercițiul financiar 2010: 14 079 700 000 EUR Suma înscrisă în buget pentru exercițiul financiar 2011: 14 079 700 000 EUR (PB 2011)3. IMPACTUL FINANCIAR( Propunerea nu are implicații financiarex( Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:(milioane EUR cu o zecimală)Linie bugetară | Venituri[3] | Perioadă de 6 luni, începând cu 1/7/2010 | [2011] |Articolul 120 | Impact asupra resurselor proprii | - 0,2 | - 9,2 |ANEXA IValabilă de la 1. 7.2010:Contingente tarifare vizate la articolul 2Descrierea | Volumul contingentelor (unitate/tone) | Preț estimat (EUR pe t, km) | Taxă (%) (2011 TVC) | Taxă contingentară (%) | Pierdere venituri estimată (in EUR) |Acrilonitril 09.2977 | + 10.000 tone (volum inițial: 30 000 tone) | 900 | 2,9 | 0 | 261 000 |Fibre optice 09.2635 | + 150 000 km (volum inițial: 1 150 000 km | 6,66 | 2,9 | 0 | 28 971 |Pierdere totală venituri: (289 971 EUR – 72 493 EUR) = 217 478 EUR net.ANEXA IIValabilă de la 1. 1.2011:Contingente tarifare vizate la articolul 3Descrierea | Variația volumului contingentului (tone/g) | Prețul estimat (EUR pe tonă/kg/unitate) | Taxă (%) (2011 TVC) | Taxă contingentară (%) | Variația estimată a pierderii de venituri față de perioada contingentară anterioară (în EUR) |09.2638 Acid acetic | + 500 tone (volum inițial: 0 tone) | 260 000 EUR/t | 5,5 | 0 | 7 150 000 |09.2639 Alcool | + 18 000 tone (volum inițial: 0 tone) | 1 825 EUR/t | 6,5 | 0 | 2 135 250 |09.2640 Butiral | + 500 tone (volum inițial: 0 tone) | 3 580 EUR/t | 6,5 | 0 | 116 350 |09.2641 Hialuronat | + 200 kg (volum inițial: 0 tone) | 173 081 EUR/kg | 6,5 | 0 | 2 250 053 |09.2642 Ansamblu | + 120 000 u (volum inițial: 0 u | 6,76 EUR/u | 2,7 | 0 | 21 902 |09.2643 Placă | + 1 038 000 u (volum inițial: 0 u) | 17,50 EUR/u | 3,3 | 0 | 599 445 |Pierdere totală venituri față de perioada contingentară precedentă:(12.273.000 EUR – 3.068.250 EUR) = 9.204.750 EUR net.4. MĂSURI ANTIFRAUDĂDispozițiile privind gestionarea contingentelor tarifare conțin măsurile necesare de prevenire și protecție împotriva fraudelor și iregularităților.5. ALTE OBSERVAȚII[1] JO C , , p..[2] JO L 3, 7.1.2010, p.1.[3] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând cheltuieli de taxare.


               COMISIA EUROPEANĂ
            Bruxelles, 20.9.2017
            COM(2017) 538 final
            2017/0232(COD)
            Propunere de
            REGULAMENT AL PARLAMENTULUI EUROPEAN ŞI AL CONSILIULUI
            de modificare a Regulamentului (UE) nr. 1092/2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic
            (Text cu relevanță pentru SEE)
            {SWD(2017) 313 final}

               EXPUNERE DE MOTIVE

               1.CONTEXTUL PROPUNERII

               •Temeiurile și obiectivele propunerii

                  În urma crizei financiare
                     1
                  , UE a creat Sistemul european de supraveghere financiară (SESF), care se bazează pe un sistem cu doi piloni de supraveghere - macroprudențială și microprudențială.

               Comitetul european pentru riscuri sistemice (CERS), instituit în decembrie 2010, este pilonul macroprudențial al SESF. CERS este responsabil cu supravegherea macroprudențială a sistemului financiar din UE, printre atribuțiile sale numărându-se: (i) contribuirea la prevenirea sau reducerea riscurilor sistemice la adresa stabilității financiare din UE care se manifestă în sistemul financiar, ținând seama totodată de evoluțiile macroeconomice, astfel încât să se evite perioadele de dificultăți financiare la scară largă; (ii) contribuirea la buna funcționare a pieței interne, prin asigurarea unei contribuții durabile a sectorului financiar la creșterea economică.

               CERS are un spectru larg de membri, printre aceștia numărându-se băncile centrale naționale, autoritățile de supraveghere și instituțiile europene. CERS dispune de instrumente specifice, cum ar fi recomandările și avertismentele, cu ajutorul cărora poate modela politica macroprudențială a UE. Mandatul CERS, care privește sistemul financiar în ansamblul său, este deosebit de relevant din punctul de vedere al monitorizării și al evaluării riscurilor și efectelor de propagare transsectoriale și transfrontaliere, iar rolul său de coordonare limitează riscul de contagiune. De asemenea, prin faptul că facilitează recunoașterea măsurilor naționale de supraveghere macroprudențială, CERS asigură limitarea la minimum a contagiunilor transfrontaliere și a arbitrajului de reglementare. Prin urmare, CERS are un impact direct asupra eficacității măsurilor de supraveghere macroprudențială aplicate de statele membre și, așadar, asupra gradului de stabilitate financiară din UE. În acest context, îmbunătățirea funcționării CERS ar trebui să sporească eficacitatea politicii macroprudențiale.

                  De la crearea sa, CERS:

               ·a emis recomandări și avertismente adresate unei game largi de destinatari;

               ·a contribuit la dezvoltarea continuă a unui cadru macroprudențial în UE;

               ·a utilizat cu succes resursele și expertiza furnizate de instituțiile care se numără printre membrii săi și contribuțiile academice independente primite din partea Comitetului consultativ științific;

               ·a jucat un rol important în coordonarea și evaluarea notificărilor privind măsurile macroprudențiale aplicate în UE.

                  Importanța CERS este confirmată de activitatea sa ca platformă de coordonare și de informare în ceea ce privește monitorizarea riscurilor la nivelul UE în ansamblul său și stabilirea de orientări referitoare la utilizarea instrumentelor macroprudențiale.

                  Însă, având în vedere schimbările instituționale recente legate de uniunea bancară și eforturile de construire a unei uniuni a piețelor de capital, contextul în care își desfășoară activitatea CERS s-a modificat față de cel existent în momentul creării sale. Acest lucru are implicații în primul rând asupra componenței CERS și asupra modalității sale de organizare. Pentru a ține seama de modificările incrementale aduse cadrului de supraveghere macroprudențială și de modificările succesive ale cadrului de reglementare, este necesar să se aducă unele îmbunătățiri componenței CERS și modului de cooperare a acestuia cu instituțiile europene.

                  În plus, trebuie aduse o serie de modificări pentru a se garanta faptul că CERS este în măsură să asigure supravegherea macroprudențială a întregului sistem financiar în condițiile în care finanțarea bazată pe piață are un rol tot mai important, în special în contextul instituirii uniunii piețelor de capital.

                  Consolidarea eficienței și a eficacității CERS va îmbunătăți coordonarea politicilor macroprudențiale în cadrul UE și va permite CERS să își îndeplinească mai bine mandatul. Propunerea este explicată mai în detaliu în analiza efectelor.

               •Coerența cu dispozițiile existente în domeniul de politică vizat

                  Prezenta propunere trebuie privită în contextul reexaminării în curs a agențiilor europene de supraveghere (AES). CERS și AES reprezintă pilonul macroprudențial și, respectiv, microprudențial al SESF.

               •Coerența cu alte politici ale Uniunii

                  Reexaminarea CERS se înscrie, de asemenea, în contextul construirii uniunii bancare și a uniunii piețelor de capital. Aprofundarea și integrarea sporită a piețelor de capital din UE pe care ar antrena-o construirea acestor uniuni necesită o ajustare corespunzătoare a cadrului de supraveghere a riscurilor sistemice.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Temeiul juridic pentru modificările propuse este același ca și cel folosit pentru actul legislativ care se modifică, și anume articolul 114 din TFUE. Regulamentul de instituire a CERS este completat de un regulament al Consiliului care conferă Băncii Centrale Europene (BCE) sarcina gestionării secretariatului CERS.

               •Subsidiaritate (pentru competență neexclusivă)

               CERS este un organism fără personalitate juridică, responsabil cu supravegherea macroprudențială a sistemului financiar din UE. Obiectivele propunerii, respectiv eficientizarea CERS și consolidarea coordonării macroprudențiale în UE, pot fi îndeplinite prin completarea legislației UE deja existente, fiind vorba de obiective care pot fi cel mai bine realizate mai degrabă la nivelul UE, decât prin diverse inițiative naționale. În plus, prin contribuția sa substanțială la reciprocarea măsurilor macroprudențiale naționale, CERS ajută autoritățile naționale să abordeze riscurile sistemice care apar la nivel național.

               •Proporționalitate

                  Propunerea modifică un regulament existent. Modificările au un scop bine definit și vizează clarificarea sau consolidarea dispozițiilor existente, fiind, prin urmare, proporționale cu problemele identificate. Structura de bază a CERS va rămâne, în linii mari, neschimbată.

               •Alegerea instrumentului

                  Modificarea regulamentului existent

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  În conformitate cu cerința din Regulamentul CERS, Comisia a efectuat o reexaminare a regulamentului respectiv pentru a determina dacă se impune actualizarea misiunii și a organizării CERS. Prima reexaminare a Regulamentului privind CERS a fost efectuată în 2014.

               •Consultările cu părțile interesate

                  În a doua jumătate a anului 2016 au avut loc o consultare publică privind cadrul de supraveghere macroprudențială și o audiere publică. În general, părțile interesate au considerat că mandatul și sarcinile CERS sunt adecvate pentru a asigura eficiența și eficacitatea politicilor macroprudențiale și și-au exprimat într-o anumită măsură sprijinul în favoarea adaptării practicilor de lucru ale CERS astfel încât să se sporească eficiența acestuia. Majoritatea respondenților au sprijinit menținerea președintelui BCE în calitate de președinte al CERS. Unii respondenți s-au exprimat în favoarea reprezentării mecanismului unic de supraveghere și a mecanismului unic de rezoluție în cadrul Consiliului general al CERS pentru a recunoaște instituirea uniunii bancare, dar majoritatea respondenților nu au considerat necesar să se aducă modificări substanțiale componenței Consiliului. Unii respondenți au pledat în favoarea consolidării secretariatului CERS și a sporirii rolului jucat de CERS în raționalizarea procedurilor de notificare la nivelul UE.

               •Obținerea și utilizarea expertizei

                  Nu se aplică – prin intermediul consultării părților interesate și al audierii publice, a se vedea mai sus.

               •Evaluarea impactului

                  Comisia a efectuat o analiză a efectelor modificărilor propuse a fi aduse Regulamentului privind CERS. Nu s-a efectuat o evaluare formală a impactului, având în vedere caracterul punctual al modificărilor introduse de propunerea legislativă.

               •Adecvarea reglementărilor și simplificarea

                  [Nu se aplică.]

               •Drepturile fundamentale

                  [Nu se aplică.]

               4.IMPLICAȚIILE BUGETARE

                  Costurile bugetare pentru secretariatul CERS sunt suportate de BCE și nu au nicio implicație directă pentru bugetul UE.

               5.ALTE ELEMENTE

               •Planuri de punere în aplicare și modalități de monitorizare, evaluare și raportare

                  Regulamentul va fi revizuit după 5 ani.

               •Documentele explicative (în cazul directivelor)

                  [Nu se aplică.]

               •Explicații detaliate referitoare la prevederile specifice ale propunerii

                  Președintele

                  În prezent, președinția CERS este asigurată de președintele BCE. În calitate de președinte, președintele BCE conferă autoritate și credibilitate CERS și garantează faptul că acesta se poate baza și poate valorifica în mod eficace expertiza BCE în domeniul stabilității financiare. Se propune, prin urmare, ca președintele BCE să îndeplinească permanent funcția de președinte al CERS.

                  Secretariatul CERS

                  Întrucât în Consiliul general al CERS nu există membri permanenți și niciun președinte sau vicepreședinte cu normă întreagă, nu există niciun membru care să își poată consacra tot timpul chestiunilor și sarcinilor legate de activitatea CERS. În plus, sarcinile oficiale ale șefului secretariatului CERS sunt limitate. Acest lucru poate limita vizibilitatea activității CERS, în ciuda participării periodice a președintelui CERS la audierile din Parlament. Atribuirea unui rol mai important șefului secretariatului CERS ar spori impactul și eficacitatea avertismentelor și recomandărilor.

                  Propunerea de față vizează introducerea unei proceduri de consultare în cadrul căreia Consiliul general ar evalua candidații propuși de BCE pentru postul de șef al secretariatului CERS, în special calitățile și experiența necesare pentru conducerea secretariatului. Parlamentul și Consiliul ar urma să fi informate în legătură cu procedura. În acest fel se va menține legătura cu BCE și se va asigura și răspunderea șefului secretariatului în fața Consiliului general. De asemenea, acest lucru va asigura o mai mare transparență a procesului, sporind totodată vizibilitatea șefului secretariatului. Se propune să se clarifice mai în detaliu sarcinile conferite șefului secretariatului, inclusiv posibilitatea ca președintele să îi delege acestuia sarcina de a-l reprezenta pe plan extern.

                  Componența CERS

                  Propunerea actualizează Regulamentul privind CERS pentru a ține seama de crearea uniunii bancare și pentru a adăuga mecanismul unic de supraveghere și mecanismul unic de rezoluție ca membri cu drept de vot în cadrul Consiliului general al CERS. Ar trebui să se aducă, de asemenea, adaptări în acest sens componenței Comitetului consultativ tehnic și Comitetului director.

                  Destinatarii avertismentelor și recomandărilor CERS

                  Se propune, de asemenea, includerea BCE ca destinatar posibil al avertismentelor și recomandărilor CERS în ceea ce privește sarcinile încredințate BCE prin Regulamentul privind mecanismul unic de supraveghere [Regulamentul (CE) nr. 1024/2013], și anume în ceea ce privește sarcinile de supraveghere care nu țin de conduita politicii monetare. În acest fel s-ar remedia situația de asimetrie din prezent, în care autoritățile naționale pot să primească aceste avertismente și recomandări în calitate de membri ai Consiliului general, însă acestea nu sunt transmise BCE în calitate de autoritate competentă sau desemnată la nivelul uniunii bancare.

                  O mai bună reglementare

               În conformitate cu principiile unei mai bune reglementări și atunci când este cazul, comitetele consultative ale CERS ar trebui să se consulte cu părțile interesate, precum participanții la piață, organismele de reprezentare a consumatorilor și experții, cu privire la opiniile, recomandările și deciziile pe care le formulează.

               2017/0232 (COD)

               Propunere de

               REGULAMENT AL PARLAMENTULUI EUROPEAN ŞI AL CONSILIULUI

               de modificare a Regulamentului (UE) nr. 1092/2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic

               (Text cu relevanță pentru SEE)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114,

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               având în vedere avizul Comitetului Economic și Social European
                  2
               ,

               hotărând în conformitate cu procedura legislativă ordinară,

               întrucât:

               (1)În conformitate cu articolul 20 din Regulamentul (UE) nr. 1092/2010
                  3
                (Regulamentul CERS), Parlamentul European și Consiliul, pe baza unui raport
                  4
                din partea Comisiei, au examinat Regulamentul privind CERS cu scopul de a determina dacă este necesar să se reexamineze misiunea și organizarea CERS. Modalitățile de desemnare a președintelui CERS au fost, de asemenea, reexaminate.

               (2)Raportul din 2017 al Comisiei privind misiunea și organizarea CERS
                  5
                concluzionează că, deși CERS funcționează, în general, bine, este necesar totuși să se aducă unele îmbunătățiri cu privire la anumite aspecte specifice.

               (3)Numărul mare de membri ai Consiliului general al CERS este un atu major. Evoluțiile recente în ceea ce privește arhitectura supravegherii financiare a Uniunii, în special crearea unei uniuni bancare, nu se reflectă însă în componența Consiliului general. Din acest motiv, președintele Consiliului de supraveghere al BCE și președintele Comitetului unic de rezoluție ar trebui să devină membri cu drept de vot în cadrul Consiliului general al CERS. Ar trebui să se aducă, de asemenea, adaptări în acest sens componenței Comitetului director și, respectiv, a Comitetului consultativ tehnic.

               (4)Președintele BCE a îndeplinit funcția de președinte al CERS în primii 5 ani de existență a acestuia, după care președintele BCE a continuat să prezideze CERS în calitate de președinte interimar. În această perioadă, președintele BCE a conferit autoritate și credibilitate CERS și a vegheat ca acesta să se poate baza și să poată valorifica în mod eficace expertiza BCE în domeniul stabilității financiare. Este oportun, prin urmare, ca președintele BCE să îndeplinească permanent funcția de președinte al CERS.

               (5)În vederea asigurării unei mai mari vizibilități a CERS ca organism separat de membrii săi, președintele CERS ar trebui să fie în măsură să delege sarcini legate de reprezentarea externă a CERS șefului secretariatului CERS.

               (6)La articolul 3 alineatul (2) din Regulamentul (UE) nr. 1096/2010 al Consiliului
                  6
                se prevede că șeful secretariatului CERS este numit de către BCE, după consultarea Consiliului general al CERS. Pentru a consolida rolul șefului secretariatului CERS, Consiliul general al CERS ar trebui să analizeze, în cadrul unei proceduri deschise și transparente, dacă acei candidați care au fost preselectați pentru funcția de șef al secretariatului CERS au calitățile și experiența necesare pentru a gestiona secretariatul CERS. Consiliul general ar trebui să informeze Parlamentul European și Consiliul cu privire la procedura de evaluare. În plus, ar trebui clarificate atribuțiile șefului secretariatului CERS.

               (7)În conformitate cu articolul 5 alineatul (2) din Regulamentul (UE) nr. 1092/2010, prim-vicepreședintele CERS a fost ales până acum de către membrii Consiliului general al BCE și din rândul acestora, ținându-se seama de necesitatea unei reprezentări echilibrate a statelor membre în ansamblu și a existenței unui raport echitabil între cele a căror monedă este euro și cele a căror monedă nu este euro. Ca urmare a creării uniunii bancare, este adecvat să se înlocuiască trimiterea la statele membre a căror monedă este euro și la cele a căror monedă nu este euro cu o trimitere la statele membre care participă la uniunea bancară și cele care nu participă.

               (8)Având în vedere modificările la Acordul privind Spațiul Economic European (SEE)
                  7
               , în special adoptarea Regulamentului (UE) nr. 1092/2010 de către statele membre ale SEE, articolul 9 alineatul (5) din regulamentul respectiv nu mai este relevant și, prin urmare, ar trebui eliminat.

               (9)Pentru a reduce costurile și a spori eficiența procedurilor, numărul reprezentanților Comisiei în cadrul Comitetului consultativ tehnic al CERS ar trebui redus de la cei doi reprezentanți câți sunt în prezent la un singur reprezentant.

               (10)Articolul 16 alineatul (3) din Regulamentul (UE) nr. 1092/2010 prevede ca avertismentele și recomandările CERS să fie transmise Consiliului și Comisiei și, în cazul în care se adresează uneia sau mai multor autorități naționale de supraveghere, să fie, de asemenea, transmise AES. În vederea consolidării controlului democratic și a transparenței, aceste avertismente și recomandări ar trebui transmise, de asemenea, Parlamentului European și AES.

               (11)Pentru a asigura calitatea și relevanța avizelor, recomandărilor și deciziilor CERS, Comitetul consultativ tehnic și Comitetul consultativ științific ar trebui să se consulte cu părțile interesate, după caz, într-un stadiu timpuriu și într-un mod deschis și transparent.

               (12)Prin urmare, Regulamentul (CE) nr. 1092/2010 ar trebui modificat în consecință,

               ADOPTĂ PREZENTUL REGULAMENT:

               Articolul 1

               Regulamentul (UE) nr. 1092/2010 se modifică după cum urmează:

               (1)
                     Articolul 4 se modifică după cum urmează:

               (a)
                     se introduce următorul alineat (2a):

               „(2a)
                     Atunci când este consultat cu privire la numirea șefului secretariatului CERS, în conformitate cu articolul 3 alineatul (2) din Regulamentul (UE) nr. 1096/2010 al Consiliului*, Consiliul general analizează, în cadrul unei proceduri deschise și transparente, dacă acei candidați care au fost preselectați pentru funcția de șef al secretariatului CERS au calitățile și experiența necesare pentru a gestiona secretariatul CERS. Consiliul general informează Parlamentul European și Consiliul cu privire la procedura de consultare.

               *
                     Regulamentul (UE) nr. 1096/2010 al Consiliului din 17 noiembrie 2010 privind acordarea unor competențe specifice Băncii Centrale Europene referitoare la funcționarea Comitetului european pentru risc sistemic (JO L 331, 15.12.2010, p. 162).”;

               _______________________________________________________________________________

               (b)
                     se introduce următorul alineat (3a):

               „(3a)
                     Atunci când dă instrucțiuni șefului secretariatului CERS, în conformitate cu articolul 4 alineatul (1) din Regulamentul (UE) nr. 1096/2010 al Consiliului, președintele CERS și Comitetul director pot aborda, în special, următoarele chestiuni:

               (a)
                     gestionarea curentă a secretariatului CERS;

               (b)
                     orice aspecte administrative și bugetare legate de secretariatul CERS;

               (c)
                     coordonarea și pregătirea activităților și a procesului decizional al Consiliului general;

               (d)
                     elaborarea propunerii de program anual al CERS și implementarea acestuia;

               (e)
                     elaborarea raportului anual cu privire la activitățile CERS și raportarea către Consiliul general cu privire la punerea sa în aplicare”.

               (2)
                     Articolul 5 se modifică după cum urmează:

               (a)
                     alineatele (1) și (2) se înlocuiesc cu următorul text:

               „(1)
                     CERS este prezidat de președintele BCE.

               (2)
                     Prim-vicepreședintele este ales de către membrii Consiliului general al BCE și din rândul acestora, pentru un mandat de 5 ani, ținându-se seama de necesitatea unei reprezentări echilibrate a statelor membre în ansamblu și a existenței unui raport echitabil între statele membre participante, în sensul definiției de la articolul 2 alineatul (1) din Regulamentul (UE) nr. 1024/2013 al Consiliului**, și cele neparticipante. Mandatul prim-vicepreședintelui poate fi reînnoit o singură dată.

               __________________________________________________________________

               **
                     Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).”;

               (b)
                     alineatul (8) se înlocuiește cu următorul text:

               „(8)
                     Președintele reprezintă CERS pe plan extern. Președintele poate delega șefului secretariatului sarcini legate de reprezentarea externă a CERS.”.

               (3)
                     Articolul 6 se modifică după cum urmează:

               (a)
                     alineatul (1) se modifică după cum urmează:

               (i)
                     se introduc următoarele litere (fa) și (fb):

               „(fa)
                     președintele Consiliului de supraveghere al BCE;

               (fb)
                     președintele Comitetului unic de rezoluție;”;

               (ii)
                     litera (g) se înlocuiește cu următorul text:

               „(g)
                     președintele Comitetului consultativ științific;”;

               (b)
                     alineatul (2) se modifică după cum urmează:

               (i)
                     litera (a) se înlocuiește cu următorul text:

               „(a)
                     un reprezentant la nivel înalt din fiecare stat membru, fie din partea autorităților naționale competente, fie a autorităților naționale desemnate în scopul aplicării unor măsuri care vizează abordarea riscurilor sistemice sau macroprudențiale, în conformitate cu alineatul (3);”;

               (c)
                     alineatul (3) se înlocuiește cu următorul text:

               „(3)
                     În ceea ce privește reprezentarea autorităților naționale menționate la alineatul (2) litera (a), respectivii reprezentanți la nivel înalt din fiecare stat membru ocupă această poziție prin rotație în funcție de punctele discutate, cu excepția cazului în care autoritățile naționale dintr-un anumit stat membru au convenit asupra unui reprezentant comun.”.

               (4)
                     La articolul 9, alineatul (5) se elimină;

               (5)
                     Articolul 11 se modifică după cum urmează:

               (a)
                     alineatul (1) se modifică după cum urmează:

               (i)
                     litera (c) se înlocuiește cu următorul text:

               „(c)
                     patru alți membri ai Consiliului general ai CERS care sunt și membri ai Consiliului general al BCE, ținându-se seama de necesitatea unei reprezentări echilibrate a statelor membre în ansamblu și în raportul dintre cele care sunt state membre participante, în sensul definiției de la articolul 2 alineatul (1) din Regulamentul (UE) nr. 1024/2013, și cele neparticipante. Aceștia sunt aleși de către membrii Consiliului general ai CERS care sunt și membri ai Consiliului general al BCE și din rândul acestora, pentru o perioadă de 3 ani;”;

               (ii)
                     se introduc următoarele litere (ga) și (gb):

               „(ga)
                     președintele Consiliului de supraveghere al BCE;

               (gb)
                     președintele Comitetului unic de rezoluție;”.

               (6)
                     Articolul 12 se modifică după cum urmează:

               (a)
                     alineatul (5) se înlocuiește cu următorul text:

               „(5)
                     După caz, Comitetul consultativ științific organizează consultări cu părțile interesate într-un stadiu timpuriu și într-un mod deschis și transparent, ținând seama în același timp de obligația de confidențialitate.”.

                (7)
                     Articolul 13 se modifică după cum urmează:

               (a)
                     alineatul (1) se modifică după cum urmează:

               (i)
                     litera (f) se înlocuiește cu următorul text:

               „(f)
                     un reprezentant al Comisiei;”;

               (ii)
                     se introduc următoarele litere (fa) și (fb):

               „(fa)
                     un reprezentant al Consiliului de supraveghere al BCE;

               (fb)
                     un reprezentant al Comitetului unic de rezoluție;”;

               (b)
                     se introduce următorul alineat (4a):

               „(4a)
                     După caz, Comitetul consultativ științific organizează consultări cu părțile interesate într-un stadiu timpuriu și într-un mod deschis și transparent, ținând seama în același timp de obligația de confidențialitate.”.

               (8)
                     Articolul 16 se modifică după cum urmează:

               (a)
                     la alineatul (2), prima teză se înlocuiește cu următorul text:

               „Avertismentele și recomandările emise de CERS în conformitate cu articolul 3 alineatul (2) literele (c) și (d) pot să aibă fie un caracter general , fie unul specific și se adresează în special Uniunii, unuia sau mai multor state membre, uneia sau mai multor AES sau uneia sau mai multor autorități naționale competente ori BCE pentru atribuțiile conferite acesteia în conformitate cu articolul 4 alineatele (1) și (2) și cu articolul 5 alineatul (2) din Regulamentul (UE) nr. 1024/2013.”;

               (b)
                     alineatul (3) se înlocuiește cu următorul text:

               „(3)
                     În același timp în care se transmit destinatarilor în conformitate cu alineatul (2), avertismentele și recomandările se transmit, în condiții de strictă confidențialitate, și Consiliului, Parlamentului European, Comisiei și AES.”.

               (9)
                     La articolul 17, alineatele (1) și (2) se înlocuiesc cu următorul text:

               „(1)
                     În cazul în care o recomandare menționată la articolul 3 alineatul (2) litera (d) se adresează Comisiei, unuia sau mai multor state membre, uneia sau mai multor AES sau uneia sau mai multor autorități naționale competente, destinatarii comunică Parlamentului European, Consiliului și CERS acțiunile întreprinse ca răspuns la recomandare și își justifică decizia de a nu întreprinde nicio acțiune. Dacă este cazul, CERS informează fără întârziere AES, în condiții de strictă confidențialitate, cu privire la răspunsurile primite.”;

               (2)
                     În cazul în care decide că nu s-a dat curs recomandării sale sau că destinatarii nu și-au justificat în mod adecvat lipsa de acțiune, CERS îi informează cu privire la acest lucru, în condiții de strictă confidențialitate, pe destinatari, Parlamentul European, Consiliul și AES relevante.”.

               (10)
                     Articolul 20 se înlocuiește cu următorul text:

               „După cel puțin cinci ani de la data de [JO, a se introduce data intrării în vigoare], Comisia va efectua o evaluare a prezentului regulament și va prezenta Parlamentului European, Consiliului și Comitetului Economic și Social European un raport conținând principalele sale constatări.”

               Articolul 2

               Prezentul regulament intră în vigoare în a […] zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

                     (1)
                  Raportul de Larosière (raportul final prezentat la 25 februarie 2009) a recomandat instituirea unei uniuni care supravegheze riscurile în sistemul financiar în ansamblul său.

                     (2)
                  JO C , , p. .

                     (3)
                  Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (JO L 331, 15.12.2010, p. 1).

                     (4)
                  Raport al Comisiei către Parlamentul European și Consiliu privind misiunea și organizarea Comitetului european pentru risc sistemic (CERS), COM(2014) 508 final.

                     (5)
                  Documentul de lucru al serviciilor Comisiei, Analiza efectelor, Modificări la Regulamentul privind CERS, COM(2017) 538 final.

                     (6)
                  Regulamentul (UE) nr. 1096/2010 al Consiliului din 17 noiembrie 2010 privind acordarea unor competențe specifice Băncii Centrale Europene referitoare la funcționarea Comitetului european pentru risc sistemic (JO L 331, 15.12.2010, p. 162).

                     (7)
                  Decizia nr. 198/2016 a Comitetului mixt al SEE din 30 septembrie 2016 de modificare a anexei IX (Servicii financiare) la Acordul privind SEE [2017/275] (JO L 46, 23.2.2017, p. 1).


Anunţ juridic important

|

52007PC0861

Propunere de regulament al Parlamentului European şi al Consiliului de modificare a Regulamentului (CE) nr. 460/2004 privind instituirea Agenţiei europene pentru securitatea reţelelor informatice şi a datelor, în ceea ce priveşte durata  /* COM/2007/0861 final - COD 2007/0291 */

		ROBruxelles, 20.12.2007COM(2007) 861 final2007/0291 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 460/2004 privind instituirea Agenției europene pentru securitatea rețelelor informatice și a datelor, în ceea ce privește durata(prezentată de Comisie)EXPUNERE DE MOTIVE1. ContextRețelele de comunicații și sistemele informatice au devenit un factor esențial pentru dezvoltarea economică și socială. Securitatea și reziliența acestora reprezintă o preocupare din ce în ce mai importantă a societății. Strategia Comisiei i2010 „O societate informațională europeană pentru creștere și ocuparea forței de muncă” [1] a reiterat importanța pe care o are securitatea rețelelor informatice și a datelor în procesul de creare a unui spațiu informațional european unic.Mai recent, comunicarea intitulată „O strategie pentru o societate informațională sigură – dialog, parteneriat și responsabilizare” [2] a trecut în revistă amenințările curente la adresa societății informaționale și a prezentat o strategie politică actualizată, subliniind impactul pozitiv al diversității tehnologice asupra securității, precum și importanța deschiderii și a interoperabilității.La 22 martie 2007, Consiliul a emis o rezoluție cu privire la o strategie pentru o societate informațională sigură [3], care solicita ca ENISA „să lucreze în continuare în strânsă cooperare cu statele membre, cu Comisia și cu alte părți interesate relevante, în scopul de a realiza acele sarcini și obiective care sunt definite de Regulamentul (CE) nr. 460/2004 și să ofere asistență Comisiei și statelor membre în eforturile acestora de a îndeplini cerințele de securitate a rețelelor și a informațiilor, contribuind astfel la punerea în aplicare și la dezvoltarea în continuare a Strategiei pentru o societate informațională sigură în Europa, astfel cum este stabilită de prezenta rezoluție.”2. Înfiinţarea ENISAPentru a consolida capacitatea Comunității, a statelor membre și, prin urmare, a comunității de afaceri de a preveni, aborda și rezolva problemele privind securitatea rețelelor informatice și a datelor, în 2004 a fost înființată, pentru o perioadă de cinci ani, Agenția europeană pentru securitatea rețelelor informatice și a datelor (ENISA) [4].Agenția a fost creată cu principalul scop „de a contribui la un nivel ridicat de securitate a rețelelor informatice și a datelor din cadrul Comunității și la dezvoltarea unei culturi a securității rețelelor informatice și a datelor în beneficiul cetățenilor, consumatorilor, întreprinderilor și organizațiilor din sectorul public ale Uniunii Europene, contribuind astfel la funcționarea normală a pieței interne.”În propunerea de Regulament al Parlamentului European și al Consiliului privind instituirea ENISA [5], Comisia recunoștea faptul că securitatea rețelelor informatice și a datelor „a devenit o preocupare majoră din perspectiva politicilor. Guvernele au o responsabilitate din ce în ce mai mare privind societatea și își sporesc eforturile în direcția ameliorării securității pe teritoriul propriu. De asemenea, ele doresc să promoveze securitatea, de exemplu prin sprijinirea echipelor de răspuns pentru incidente de securitate în domeniul IT, precum și a cercetării și a campaniilor de sensibilizare. (…) Cu toate acestea, statele membre se află în diverse stadii ale acestor eforturi și atenția acordată subiectului în cauză variază. (…) nu există o cooperare transfrontalieră sistematică în ceea ce privește securitatea rețelelor și a datelor (…) Punerea în aplicare a cadrului legislativ variază. Certificarea produselor se realizează la nivel național, în timp ce standardele fundamentale sunt elaborate la nivel de sector mondial, iar operatorii și furnizorii se confruntă cu atitudini guvernamentale diferite. Toate acestea duc la o lipsă de interoperabilitate care împiedică utilizarea adecvată a produselor și serviciilor de securitate.” Propunerea pleda pentru o coordonare mai bună și eficace între statele membre și, de asemenea, între statele membre și factorii interesați, în vederea consolidării capacității Comunității, a statelor membre și, prin urmare, a comunității de a afaceri de a preveni, aborda și rezolva problemele legate de securitatea rețelelor și a datelor.3. Evaluarea ENISAArticolul 25 din regulamentul privind instituirea agenției prevede realizarea de către Comisie, până cel târziu în luna martie 2007, a unei evaluări a agenției. În acest sens, Comisia „întreprinde evaluarea îndeosebi în scopul de a stabili dacă durata de funcționare a agenției trebuie prelungită dincolo de perioada specificată la articolul 27” (respectiv cinci ani). De asemenea, „evaluarea apreciază impactul agenției asupra realizării obiectivelor și sarcinilor proprii, precum și metodele de lucru, formulând, în cazul în care este necesar, propunerile corespunzătoare.”În conformitate cu termenii de referință conveniți cu consiliul de administrație al ENISA, Comisia a demarat în octombrie 2006 un proces de evaluare independentă realizat de o comisie formată din experți externi, ca bază pentru evaluarea prevăzută prin regulamentul ENISA. Scopul evaluării externe era să ofere o evaluare formativă a practicilor de lucru, organizării și mandatului agenției și, dacă era cazul, să formuleze recomandări privind ameliorarea acestora. După cum se specifica în termenii de referință, evaluarea externă a ținut seama de opiniile tuturor factorilor interesați implicați. În ianuarie 2007, experții și-au înaintat raportul, prin care confirmau faptul că motivele politice inițiale pe baza cărora s-a înființat agenția și s-au creat obiectivele primare ale acesteia sunt încă valabile [6].În conformitate cu articolul 25 alineatul (3) din regulamentul privind instituirea agenției, în martie 2007 consiliul de administrație al agenției a formulat recomandări referitoare la modificarea în consecință a regulamentului [7]. Una dintre aceste recomandări era ca regulamentul să fie modificat în vederea prelungirii mandatului agenției, fără a se schimba însă, sub raportul conținutului, domeniul de activitate al agenției.În iunie 2007, Comisia a înaintat Parlamentului European și Consiliului Comunicarea COM(2007) 285 privind evaluarea agenției, care prezenta în linii mari procesul de evaluare și includea o apreciere asupra evaluării realizate de comisia de experți externi.În conformitate cu strategia Comisiei pentru o mai bună legiferare [8], între 13 iunie și 7 septembrie 2007 a avut loc o consultare publică privind prelungirea mandatului agenției și viitorul acesteia [9]. Printre altele, majoritatea respondenților au fost de acord că o agenție ar reprezenta în continuare instrumentul adecvat pentru rezolvarea provocărilor cu care se confruntă domeniul securității rețelelor și a datelor.4. Justificarea acţiuniiLa 13 noiembrie, Comisia a propus înființarea unei Autorități europene de reglementare a pieței comunicațiilor electronice [10]. Propunerea Comisiei viza preluarea de către această autoritate, începând de la 14 martie 2011, a responsabilității pentru activitățile ENISA care intră sub incidența regulamentului de instituire a acestei autorități.Dat fiind că mandatul agenției expiră la 13 martie 2009, pentru a se asigura continuitatea este necesar să se adopte o măsură interimară pentru cei doi ani dintre expirarea programată a mandatului agenției și data la care Autoritatea europeană de reglementare a pieței comunicațiilor electronice va prelua responsabilitatea pentru activitățile sale care intră sub incidența regulamentului de instituire a autorității.2007/0291 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 460/2004 privind instituirea Agenției europene pentru securitatea rețelelor informatice și a datelor, în ceea ce privește durata(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95,având în vedere propunerea Comisiei [11],având în vedere avizul Comitetului Economic și Social European [12],având în vedere avizul Comitetului Regiunilor [13],hotărând în conformitate cu procedura stabilită la articolul 251 din tratat [14],întrucât:(1) În 2004, Parlamentul European și Consiliul au adoptat Regulamentul (CE) nr. 460/2004 privind instituirea Agenției europene pentru securitatea rețelelor informatice și a datelor [15] (denumită în continuare „agenția”).(2) În martie 2007, consiliul de administrație al agenției a formulat recomandări cu privire la modificări care ar trebui aduse regulamentului. Una dintre aceste recomandări era ca regulamentul să fie modificat în vederea prelungirii mandatului agenției, fără a se schimba însă, sub raportul conținutului, domeniul de activitate al agenției.(3) În conformitate cu strategia Comisiei pentru o mai bună legiferare, Comisia a inițiat o consultare publică cu privire la prelungirea mandatului agenției și viitorul acesteia, care s-a desfășurat între 13 iunie și 7 septembrie 2007.(4) La 13 noiembrie, Comisia a propus înființarea unei Autorități europene de reglementare a pieței comunicațiilor electronice [16]. Propunerea Comisiei viza preluarea de către această autoritate, începând de la 14 martie 2011, a responsabilității pentru toate activitățile desfășurate de ENISA care intră sub incidența regulamentului privind instituirea acestei autorități.(5) Dat fiind că mandatul agenției expiră la 13 martie 2009, pentru a se asigura continuitatea este necesar să se adopte o măsură interimară pentru cei doi ani dintre expirarea programată a mandatului agenției și data propusă la care Autoritatea europeană de reglementare a pieței comunicațiilor electronice ar urma să preia responsabilitatea pentru activitățile sale care intră sub incidența regulamentului de instituire a autorității.(6) Prin urmare, durata de funcționare a agenției ar trebui prelungită până la 13 martie 2011,ADOPTĂ PREZENTUL REGULAMENT:Articolul 1Modificare a Regulamentului (CE) nr. 460/2004Articolul 27 din Regulamentul (CE) nr. 460/2004 se înlocuiește cu următorul text:„Articolul 27 – DurataAgenția se înființează la 14 martie 2004 pentru o perioadă de șapte ani.”Articolul 2Intrarea în vigoarePrezentul regulament intră în vigoare în ziua următoare datei publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la […],[…]Pentru Parlamentul European Pentru ConsiliuPreședintele PreședinteleFIȘĂ FINANCIARĂ LEGISLATIVĂ1. TITLUL PROPUNERII:Propunere de regulament al Parlamentului European și al Consiliului de modificare a Regulamentului (CE) nr. 460/2004 al Parlamentului European și al Consiliului din 10 martie 2004 privind instituirea Agenției europene pentru securitatea rețelelor informatice și a datelor.2. CADRUL GPA/IBA (gestionare pe activități/întocmirea bugetului pe activități)Domeniul/domeniile politicilor în cauză și activitatea conexă/activitățile conexe:Societate informațională și mass-mediai2010 – Politica în domeniul comunicațiilor electronice și securitatea rețelelor3. LINII BUGETARE3.1. Liniile bugetare [linii operaționale și linii de asistență tehnică și administrativă conexe (fostele linii BA)], inclusiv rubricile:09 02 03 Agenția europeană pentru securitatea rețelelor informatice și a datelor09 02 03 01 Agenția europeană pentru securitatea rețelelor informatice și a datelor – subvenție în cadrul titlurilor 1 și 209 02 03 02 Agenția europeană pentru securitatea rețelelor informatice și a datelor – subvenție în cadrul titlului 33.2. Durata acțiunii și a impactului financiar:Prezenta fișă financiară se fundamentează pe o prelungire până la 13 martie 2011.3.3. Caracteristici bugetare:Linie bugetară | Tipul de cheltuială | Noi | Contribuție AELS | Contribuția țărilor candidate | Rubrica din perspectiva financiară |09 02 03 01 | CNO | CD [17] | Nu | Da | Nu | Nr. 1.a Competitivitate pentru creștere și ocuparea forței de muncă |09 02 03 02 | CNO | CD | Nu | Da | Nu | Nr. 1.a Competitivitate pentru creștere și ocuparea forței de muncă |4. SINTEZA RESURSELOR4.1. Resurse financiare4.1.1. Sinteza creditelor de angajament (CA) și a creditelor de plată (CP)milioane EUR (cu 3 zecimale)Tip de cheltuială | Secțiunea nr. | | 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 și ulterior | Total |Cheltuieli operaționale (titlul 3) | | | | | | | | |Credite de angajament (CA) | 8.1. | a | 2,192 | 2,788 | 0,563 | | | | 5,543 |Credite de plată (CP) | | b | 2,192 | 2,788 | 0,563 | | | | 5,543 |Cheltuieli administrative incluse în suma de referință (titlurile 1 și 2) | | | | |Asistență tehnică și administrativă (CND) | 8.2.4. | c | 4,482 | 5,702 | 1,151 | | | | 11,335 |SUMA TOTALĂ DE REFERINȚĂ | | | | | | | |Credite de angajament | | a+c | 6,674 | 8,490 | 1,714 | | | | 16,878 |Credite de plată | | b+c | 6,674 | 8,490 | 1,714 | | | | 16,878 |Cheltuieli administrative care nu sunt incluse în suma de referință [18] | | |Resurse umane și cheltuieli conexe (CND) | 8.2.5. | d | 0,329 | 0,410 | 0,081 | | | | 0,819 |Cheltuieli administrative, altele decât resurse umane și costuri conexe, care nu sunt incluse în suma de referință (CND) | 8.2.6. | e | 0,008 | 0,010 | 0,002 | | | | 0,020 |Costul total orientativ al intervenției |TOTAL CA, inclusiv costul aferent resurselor umane | | a+c+d+e | 7,011 | 8,910 | 1,797 | | | | 17,717 |TOTAL PA, inclusiv costul aferent resurselor umane | | b+c+d+e | 7,011 | 8,910 | 1,797 | | | | 17,717 |Detalii privind cofinanțareaÎn cazul în care propunerea prevede o cofinanțare din partea statelor membre sau a altor organisme (vă rugam să specificați care), este necesar să se indice în tabelul de mai jos valoarea estimativă a cofinanțării (se pot adăuga rânduri suplimentare în cazul în care se prevede că la cofinanțare vor participa mai multe organisme):milioane EUR (cu 3 zecimale)Organism cofinanțator | | 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 și ulterior | Total || f | | | | | | | |TOTAL CA, cu cofinanțare | a+c+d+e+f | 7,011 | 8,910 | 1,797 | | | | 17,717 |4.1.2. Compatibilitate cu programarea financiarăPropunerea este compatibilă cu programarea financiară existentă.Propunerea necesită reprogramarea rubricii corespunzătoare din perspectiva financiară.Propunerea poate necesita aplicarea dispozițiilor Acordului interinstituțional [19] (și anume instrumentul de flexibilitate sau revizuirea perspectivei financiare).4.1.3. Impactul financiar asupra veniturilorPropunerea nu are impact financiar asupra veniturilorPropunerea are impact financiar – efectul asupra veniturilor este următorul:milioane EUR (cu o zecimală)| | Anterior acțiunii  [Anul n-1] | Situația ulterior acțiunii |Linie bugetară | Venituri | | 2009 | 2010 | 2011 | 2012 | 2013 | 2014 și ulterior || a) Venituri în termeni absoluți | | | | | | | || b) Modificări ale veniturilor | | | | | | | |4.2. Resurse umane ENI (inclusiv funcționari, personal temporar și extern) – a se vedea detaliile de la punctul 8.2.1.Necesar anual | 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 și ulterior |Total resurse umane | 55 | 55 | 55 | | | |5. CARACTERISTICI ȘI OBIECTIVE5.1. Care trebuie îndeplinite în viitorul apropriat sau îndepărtatDat fiind că timpul disponibil până la sfârșitul actualului mandat al ENISA nu este suficient pentru desfășurarea unei dezbateri complete și concrete privind o propunere nouă substanțială, simpla prelungire a funcționării ENISA în aceeași formă va permite Parlamentului European și Consiliului să adopte rapid un temei juridic provizoriu care să asigure continuitatea ENISA și să evite întreruperea măsurilor care vizează provocările din domeniul securității rețelelor și a datelor.5.2. Valoarea adăugată a implicării comunitare, compatibilitatea propunerii cu alte instrumente financiare și eventuala sinergieÎntrucât de rețele și de sistemele informatice depind atât de multe, funcționarea în condiții de securitate a acestora a devenit o preocupare fundamentală. Sistemele informatice sunt esențiale pentru economie în ansamblul său, nu numai pentru majoritatea sectoarelor de activitate, ci și pentru sectorul public și pentru cetățeni. Orice defectare a acestor sisteme are impact asupra tuturor – persoane private, organisme de administrație publică sau întreprinderi.Prin urmare, securitatea a devenit o preocupare majoră din perspectiva politicilor. Guvernele au o responsabilitate din ce în ce mai mare privind societatea și își sporesc eforturile în direcția ameliorării securității pe teritoriul propriu. Cu toate acestea, statele membre se află în diverse stadii ale acestor eforturi și atenția acordată subiectului în cauză variază. Tot astfel cum variază și punerea în aplicare a cadrului legislativ. Există o lipsă de interoperabilitate care împiedică utilizarea adecvată a produselor de securitate.Activitatea agenției se concentrează asupra sporirii securității rețelelor și datelor în Europa și asupra stimulării capacității statelor membre de a rezolva, individual sau împreună, principalele probleme legate de securitatea rețelelor și a datelor. Scopul său este de a asigura o cooperare transfrontalieră sistematică între statele membre în ceea ce privește securitatea rețelelor și a datelor.5.3. Obiectivele, rezultatele preconizate și indicatorii aferenți ai propunerii în contextul cadrului de gestionare pe activități (GPA)· Ameliorarea rezilienței rețelelor europene de comunicații electronicePână în 2009, activitatea agenției va include, printre altele, realizarea de sondaje privind obligațiile, cerințele și bunele practici utilizate în materie de reziliență [20], plus analizarea de metode și proceduri suplimentare vizând ameliorarea rezilienței. În 2009 și 2010 se vor desfășura proiecte-pilot suplimentare pentru evaluarea valabilității cerințelor, metodelor și practicilor. Acest program va urmări și susține, după caz, reexaminarea și actualizarea directivelor privind comunicațiile electronice.· Dezvoltarea și menținerea cooperării între statele membreENISA ar trebui să își continue eforturile de identificare a unor cercuri de competențe la nivel european în materie de securitate privind teme precum sensibilizarea și reacția la incidente, cooperarea în ceea ce privește interoperabilitatea cărților electronice de identitate la nivel paneuropean [21] și întreținerea unei platforme care să faciliteze schimburi de bune practici în domeniul securității rețelelor și datelor (SRD) la nivel european [22]. Din 2009 până în 2010 ar trebui să se intensifice cooperarea între statele membre în vederea ameliorării capacităților tuturor statelor membre și a sporirii nivelului global de coerență și interoperabilitate.· Identificarea riscurilor emergente, în vederea creării unui nivel de încredereIdentificarea riscurilor emergente va fi rafinată pe parcursul anilor 2009 și 2010, ceea ce va duce la apariția unei practici sistematice de colectare, prelucrare, diseminare și feedback al datelor. Se preconizează că aceasta va avea ca efect identificarea mai din timp a riscurilor emergente, pe parcursul fazelor de implementare și de introducere pe scară largă a noilor aplicații și servicii.· Întărirea încrederii microîntreprinderilor în informațieEra informațiilor digitale continuă să ofere numeroase oportunități pentru întreprinderi, în special pentru microîntreprinderi. Cu toate acestea, dezvoltarea în continuare a TIC și adoptarea lor de către utilizatori încă mai prezintă vulnerabilități. Scopul este să se colecteze și să se evalueze informații cu privire la nevoile și așteptările microîntreprinderilor în acest domeniu, prin realizarea unor exerciții de analiză a discrepanțelor și prin coordonarea abordării ENISA în ceea ce privește evaluarea gestionării riscurilor.5.4. Modalități de punere în aplicare (orientative)Gestionare centralizatădirect de către Comisieindirect, prin delegare către:agenții executiveorganisme înființate de Comunități, astfel cum sunt menționate la articolul 185 din regulamentul financiarorganisme naționale din sectorul public/organisme din domeniul serviciilor publiceGestiune comună sau descentralizatăîmpreună cu statele membreîmpreună cu țări terțeGestiune în comun cu organizații internaționale (a se preciza)Observații relevante:6. MONITORIZARE ȘI EVALUARE6.1. Sistemul de monitorizareDirectorul executiv este responsabil cu evaluarea și monitorizarea efectivă a performanțelor agenției, în raport cu obiectivele acesteia, și raportează anual consiliului de administrație.Directorul executiv întocmește un proiect de raport general privind toate activitățile desfășurate de agenție în anul precedent, în care, în special, se compară realizările cu obiectivele trasate prin programul anual de activitate. În urma adoptării de către consiliul de administrație, acest raport este înaintat Parlamentului European, Consiliului, Comisiei, Curții de Conturi, Comitetului Economic și Social European și Comitetului Regiunilor și, de asemenea, este publicat.6.2. EvaluareDe la înființarea ENISA în 2004, agenția a fost supusă atât unor evaluări interne, cât și externe.În conformitate cu articolul 25 din regulamentul ENISA, primul pas în cadrul acestui proces l-a reprezentat evaluarea independentă a ENISA realizată în 2006-2007 de către o comisie de experți externi. Raportul comisiei de experți externi [23] a confirmat că motivele inițiale de ordin politic care au stat la baza înființării ENISA și a obiectivelor sale primare sunt încă valabile și, de asemenea, a fost util pentru ridicarea unora dintre problemele care trebuiau abordate.În martie 2007, Comisia a înaintat un raport asupra acestei evaluări către consiliul de administrație, care și-a formulat ulterior propriile recomandări privind viitorul agenției și modificarea regulamentului ENISA [24].In iunie 2007, Comisia a prezentat propria sa apreciere cu privire la rezultatele evaluării externe și la recomandările consiliului de administrație, într-o comunicare către Parlamentul European și către Consiliu [25]. Comunicarea preciza că trebuie să se aleagă între extinderea mandatului agenției și înlocuirea agenției cu un alt mecanism, de exemplu cu un forum permanent al factorilor interesați sau cu o rețea de organizații pentru securitate. De asemenea, comunicarea lansa o consultare publică asupra acestui aspect, solicitând contribuția factorilor interesați de la nivel european prin intermediul unei liste de întrebări în scopul orientării discuțiilor ulterioare [26].7. Măsuri antifraudăPersonalul agenției verifică plățile pentru orice servicii sau studii solicitate, înainte de efectuarea plății, luând în considerare toate obligațiile contractuale, principiile economice și bunele practici financiare sau de gestionare. Toate acordurile și contractele încheiate între agenție și beneficiarii plăților vor cuprinde dispoziții antifraudă (control, cerințe privind raportarea etc.).8. DETALII PRIVIND RESURSELE8.1. Obiectivele propunerii – costuriCredite de angajament în milioane EUR (cu 3 zecimale)(A se indica rubrici de obiective, acțiuni și rezultate) | 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 și ulterior | Cost total |OBIECTIV OPERAȚIONAL Nr. 1: Ameliorarea rezilienței rețelelor europene de comunicații electronice | | | | | | | |Acțiunea 1: Analiza măsurilor legislative și de reglementare care vizează reziliența rețelelor publice de comunicații | | | | | | | |Acțiunea 2: Promovarea unor exerciții de gestionare a crizelor în domeniul informatic | | | | | | | |Acțiunea 3: Crearea unor măsuri suplimentare pentru ameliorarea rezilienței | | | | | | | |- Rezultate: Grup virtual de experți în „ameliorarea rezilienței” (inclusiv protocolul DNSSEC); rapoarte privind tehnologiile de îmbunătățire a rezilienței rețelelor principale și a internetului; raport detaliat asupra tehnologiilor emergente în domeniul rezilienței | | | | | | | |Subtotal obiectivul 1 | 0,245 | 0,305 | 0,060 | | | | 0,610 |OBIECTIV OPERAȚIONAL Nr. 2: Dezvoltarea și menținerea cooperării între statele membre | | | | | | | |Acțiunea 1: Platformă de cooperare pentru comunitatea care întreprinde acțiuni de sensibilizare | | | | | | | |- Rezultate: Listă internă cu datele de contact ale experților în acțiuni de sensibilizare care fac parte din comunitatea „de sensibilizare” a ENISA | | | | | | | |Acțiunea 2: Cerc de competențe în materie de securitate pentru comunitatea echipelor de răspuns la incidente de securitate din domeniul IT (CERT). ENISA se va folosi de cunoștințele, bunele practici consacrate și proiectele reușite ale diverselor comunități CERT care există în Europa și nu numai | | | | | | | |Subtotal obiectivul 2 | 0,241 | 0,300 | 0,059 | | | | 0,600 |OBIECTIV OPERAȚIONAL Nr. 3: Identificarea riscurilor emergente în vederea creării unui nivel de încredere | | | | | | | |Acțiunea 1: Prototip de bază de date pentru riscuri emergente | | | | | | | |Acțiunea 2: Documente de poziție vizând analizarea amenințărilor tehnologice emergente pe baza sugestiilor înaintate de factorii interesați și de GPF (grupul permanent al factorilor interesați) | | | | | | | |Subtotal obiectivul 3 | 0,172 | 0,215 | 0,043 | | | | 0,430 |OBIECTIV OPERAȚIONAL Nr. 4: Întărirea încrederii microîntreprinderilor în informație | | | | | | | |Acțiunea 1: Analiză continuă a necesităților și așteptărilor microîntreprinderilor, dezvoltarea schimburilor și cunoștințelor în rândul factorilor interesați | | | | | | | |Acțiunea 2: Evaluarea procesului de gestionare a riscurilor pentru microîntreprinderi | | | | | | | |- Rezultate: Proiecte pilot de creare și utilizare a cunoștințelor necesare în ceea ce privește gestionarea riscurilor | | | | | | | |Subtotal obiectivul 4 | 0,088 | 0,110 | 0,022 | | | | 0,220 |OBIECTIV OPERAȚIONAL Nr. 5: Gestionarea activităților orizontale | | | | | | | |Acțiunea 1: Comunicare cu factorii interesați din domeniul SRD | | | | | | | |Acțiunea 2: Gestionarea organismelor și grupurilor ENISA, și anume reuniuni ale consiliului de administrație și ale grupului permanent al factorilor interesați, coordonarea activităților grupurilor de lucru și gestionarea rețelei de agenți naționali de legătură | | | | | | | |Subtotal obiectivul 5 | 1,446 | 1,858 | 0,379 | | | | 3,683 |COST TOTAL | 2,192 | 2,788 | 0,563 | | | | 5,543 |8.2. Cheltuieli administrative8.2.1. Numărul și tipul resurselor umaneTipuri de posturi | | Personal care urmează să fie alocat pentru gestionarea acțiunii prin utilizarea unor resurse existente și/sau suplimentare (număr de posturi/ENI) || | 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 |Funcționari sau agenți temporari | A*/AD | 29 | 29 | 29 | | | || B*, C*/AST | 15 | 15 | 15 | | | |Alte categorii de personal | 11 | 11 | 11 | | | |TOTAL | 55 | 55 | 55 | | | |8.2.2. Descrierea sarcinilor care decurg din acțiuneAgenția va continua:– să dețină funcții de consiliere și coordonare, în cadrul cărora va colecta și analiza informații privind securitatea datelor. În prezent, atât organizațiile publice, cât și cele private, cu obiective diferite, colectează date privind incidentele din domeniul IT, precum și alte informații relevante pentru securitatea datelor. Nu există însă nicio entitate centrală la nivel european care să poată, în mod exhaustiv, colecta și analiza aceste date și formula opinii și recomandări în vederea sprijinirii activității comunitare în materie de politică privind securitatea rețelelor și a datelor;– să funcționeze ca centru de expertiză la care pot apela atât statele membre, cât și instituțiile comunitare în vederea obținerii unor opinii și recomandări privind aspecte tehnice legate de securitate;– să contribuie la o largă cooperare între diverșii participanți implicați în domeniul securității datelor, de exemplu prin oferirea de asistență pentru activitățile continuatoare vizând asigurarea securității comerțului electronic. O asemenea cooperare va reprezenta o condiție prealabilă vitală pentru funcționarea în condiții de securitate a rețelelor și sistemelor informatice din Europa. Este necesară participarea și implicarea tuturor factorilor interesați;– să contribuie la crearea unei abordări coordonate în ceea ce privește securitatea datelor, prin oferirea de asistență pentru statele membre, de exemplu în domeniul promovării evaluării riscurilor și activităților de sensibilizare;– să asigure interoperabilitatea rețelelor și a sistemelor informatice atunci când statele membre aplică cerințe de ordin tehnic care au impact asupra securității;– să identifice necesitățile relevante în ceea ce privește standardizarea, să evalueze standardele și schemele de certificare existente în domeniul securității și să promoveze o utilizare pe scară cât mai largă a acestora, pentru a susține punerea în aplicare a legislației comunitare;– să sprijine cooperarea internațională în acest domeniu, care devine din ce în ce mai necesară dat fiind caracterul global al aspectelor legate de securitatea rețelelor și a sistemelor informatice.8.2.3. Surse pentru asigurarea resurselor umane (care intră sub incidența Statutului personalului)Posturi alocate în prezent pentru gestionarea programului și care vor fi înlocuite sau extinsePosturi pre-alocate în cadrul exercițiului SPA/PPB (Strategia politică anuală/Proiect preliminar de buget) pentru anul nPosturi de solicitat în cadrul următoarei proceduri SPA/PPBPosturi care vor fi redistribuite utilizându-se resursele existente în cadrul serviciului de gestionare (redistribuire internă)Posturi necesare pentru anul n dar care nu sunt prevăzute în exercițiul SPA/PPB pentru anul respectiv8.2.4. Alte cheltuieli administrative incluse în suma de referință (XX 01 04/05 - Cheltuieli de gestiune administrativă)milioane EUR (cu 3 zecimale)Linie bugetară(numărul și rubrica) | 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 și ulterior | TOTAL |09.020301 Agenția europeană pentru securitatea rețelelor informatice și a datelor | | | | | | | |Titlul 1 - personalAcest credit este destinat să acopere: costurile aferente personalului activ, cheltuielile de recrutare, serviciile socio-medicale, formarea și asistența temporară | 3,982 | 5,065 | 1,022 | | | | 10,069 |Titlul 2 – funcționarea agențieiAcest credit este destinat să acopere: imobilele și costurile conexe, bunurile mobile și costurile conexe, cheltuielile administrative curente și cheltuielile aferente TIC | 0,501 | 0,637 | 0,129 | | | | 1,266 |Total asistență tehnică și administrativă | 4,482 | 5,702 | 1,151 | | | | 11,335 |8.2.5. Costul aferent resurselor umane și costuri conexe care nu sunt incluse în suma de referințămilioane EUR (cu 3 zecimale)Tip de resurse umane | 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 și ulterior |Funcționari și agenți temporari (XX 01 01) | 0,329(3,5 funcționari) | 0,410(3,5 funcționari) | 0,081 (3,5 funcționari) | | | |Personal finanțat în temeiul articolului XX 01 02 (personal auxiliar, experți naționali detașați, agenți contractuali etc.)(indicați linia bugetară) | | | | | | |Costul total aferent resurselor umane și costuri conexe (care NU sunt incluse în suma de referință) | 0,329 | 0,410 | 0,081 | | | |Acestea reprezintă costurile aferente personalului alocat pentru evaluarea, monitorizarea și coordonarea agenției în cadrul Comisiei.Calcul – Funcționari și agenți temporariÎn 2009-2010, se vor aloca 3,5 funcționari/an pentru sarcinile de supraveghere, control bugetar, finanțare și coordonare între Comisie și agenție. Pentru detalii, a se vedea tabelul 8.2.5. Cifra estimativă privind norma de lucru se fundamentează pe experiența de până acum în ceea ce privește lucrul cu agenția.Calcul – Personal finanțat în temeiul articolului XX 01 02Nu se preconizează utilizarea acestui tip de personal.8.2.6. Alte cheltuieli administrative care nu sunt incluse în suma de referințămilioane EUR (cu 3 zecimale) || 14 martie – 31 dec. 2009 | 2010 | 1 ian. – 13 martie 2011 | 2012 | 2013 | 2014 și ulterior | TOTAL |XX 01 02 11 01 – Misiuni | 0,008 | 0,010 | 0,002 | | | | 0,020 |XX 01 02 11 02 – Reuniuni și conferințe | | | | | | | |XX 01 02 11 03 - Comitete [27] | | | | | | | |XX 01 02 11 04 - Studii și consultări | | | | | | | |XX 01 02 11 05 – Sisteme informatice | | | | | | | |2 Total alte cheltuieli de gestiune (XX 01 02 11) | | | | | | | |3 Alte cheltuieli de ordin administrativ (a se specifica, incluzând trimiterea la linia bugetară) | | | | | | | |Totalul cheltuielilor administrative, altele decât cele aferente resurselor umane și costurile conexe (care NU sunt incluse în suma de referință) | 0,008 | 0,010 | 0,002 | | | | 0,020 |Calcul – Alte cheltuieli administrative care nu sunt incluse în suma de referință[1] COM(2005) 229.[2] COM(2006) 251, 31.5.2006.[3] JO C 68, 24.3.2007, p. 1.[4] Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției europene pentru securitatea rețelelor informatice și a datelor, JO L 77, 13.3.2004, p. 1 (denumit în continuare „regulamentul ENISA”).[5] COM(2003) 63, 11.2.2003.[6] Disponibil la adresa de internet: http://ec.europa.eu/dgs/information_society/evaluation/studies/index_en.htm[7] Disponibile la adresa de internet: http://enisa.europa.eu/pages/03_02.htm[8] Comunicare a Comisiei către Consiliu, către Parlamentul European, către Comitetul Economic și Social European și către Comitetul Regiunilor – O analiză strategică privind o mai bună legiferare în Uniunea Europeană, COM(2006) 689.[9] O legătură către rezultatele acestei consultări publice este disponibilă la următoarea adresă de internet: http://ec.europa.eu/information_society/policy/nis/enisa/index_en.htm.[10] Propunere de regulament al Parlamentului European și al Consiliului de instituire a Autorității europene de reglementare a pieței comunicațiilor electronice, COM(2007) 699.[11] JO C […], […], p. […].[12] JO C […], […], p. […].[13] JO C […], […], p. […].[14] JO C […], […], p. […].[15] Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției europene pentru securitatea rețelelor informatice și a datelor (JO L 77, 13.3.2004, p. 1).[16] Propunere de regulament al Parlamentului European și al Consiliului de instituire a Autorității europene de reglementare a pieței comunicațiilor electronice, COM(2007) 699.[17] Credite diferențiate.[18] Cheltuieli în cadrul capitolului xx 01, cu excepția articolelor xx 01 04 sau xx 01 05.[19] A se vedea punctele 19 și 24 din Acordul interinstituțional.[20] Aceste sondaje vor porni de la rezultatele sondajelor realizate de ENISA în 2006 și 2007 cu privire la măsurile aplicate de operatorii de comunicații electronice.[21] Acest sprijin va reprezenta continuarea activității desfășurate de ENISA în 2006 și 2007 în vederea găsirii unui limbaj comun pentru ameliorarea interoperabilității în ceea ce privește cărțile electronice de identitate.[22] Această platformă reprezintă o continuare a activității desfășurate în 2007 în vederea definirii unei foi de parcurs pentru schimbul de bune practici la nivel european în domeniul SRD.[23] http://ec.europa.eu/dgs/information_society/evaluation/studies/index_en.htm.[24] Astfel cum se prevede la articolul 25 din regulamentul ENISA. Textul integral al documentului adoptat de consiliul de administrație al ENISA, care conține și comentariile consiliului, este disponibil la adresa de internet: http://enisa.europa.eu/pages/03_02.htm.[25] Comunicarea Comisiei către Parlamentul European și către Consiliu privind evaluarea Agenției europene pentru securitatea rețelelor informatice și a datelor (ENISA), COM(2007) 285 final, 1.6.2007: http://eur-lex.europa.eu/LexUriServ/LexUriServ.do?uri=CELEX:52007DC0285:EN:NOT.[26] http://ec.europa.eu/yourvoice/ipm/forms/dispatch?form=EnisaFuture&lang=en.[27] Precizați tipul comitetului, precum și grupul de care aparține.--------------------------------------------------